b'\n_START_ARTICLE_\nTerminuoti darbo santykiai\n_START_PARAGRAPH_\nTerminuoti darbo santykiai - darbo santykiai, apibr\xc4\x97\xc5\xbeiami tam tikru terminu. Daugelyje valstybi\xc5\xb3 tokie santykiai pasi\xc5\xbeymi darbuotoj\xc5\xb3 teisi\xc5\xb3 apsauga. Jiems skiriamas ypatingas darbo rinkos politikos d\xc4\x97mesys. Ribojami atvejai, kada gali b\xc5\xabti nustatyti tokie terminuoti darbo santykiai._NEWLINE_Valstyb\xc4\x97se, kur darbo sutartis yra labai arti civilin\xc4\x97s teis\xc4\x97s ir tai laikoma civilin\xc4\x97s sutarties r\xc5\xab\xc5\xa1imi, net klausim\xc5\xb3 nekyla, kad sutarties \xc5\xa1alys gali nustatyti termin\xc4\x85. Bet tada jau \xc5\xbei\xc5\xabrima \xc4\xaf piktnaud\xc5\xbeiavim\xc5\xb3 i\xc5\xa1vengim\xc4\x85, bandoma sukurti mechanizm\xc4\x85 apibr\xc4\x97\xc5\xbeiant maksimal\xc5\xb3 laikotarp\xc4\xaf tokioms sutartims su prat\xc4\x99sin\xc4\x97jimu arba prat\xc4\x99sin\xc4\x97jim\xc5\xb3 skai\xc4\x8di\xc5\xb3. Toks mechanizmas yra nustatytas ir Europos S\xc4\x85jungos direktyvoje, bet, jeigu mes turime terminuotas sutartis, vis tiek turime nustatyti maksimalias ribas sutartims gyvuoti, kad tos sutartys neb\xc5\xabt\xc5\xb3 per ilgai prat\xc4\x99siamos. Tai tas grie\xc5\xbetas apribojimas (vien\xc5\xb3 met\xc5\xb3. - ELTA) ir yra numatytas. Kitose valstyb\xc4\x97se jis yra 2-3 metai, ir per t\xc4\x85 laikotarp\xc4\xaf gali b\xc5\xabti bet kiek prat\xc4\x99sin\xc4\x97jama. Lietuvoje si\xc5\xabloma nuo iki \xc5\xa1iol galiojan\xc4\x8di\xc5\xb3 4 m\xc4\x97nesi\xc5\xb3 iki 2 numatyti visiems darbuotojams vienod\xc4\x85 \xc4\xafsp\xc4\x97jimo termin\xc4\x85 prie\xc5\xa1 atleid\xc5\xbeiant i\xc5\xa1 darbo\n_START_SECTION_\nLietuva\n_START_PARAGRAPH_\nDarbo sutarties terminas gali b\xc5\xabti nustatomas iki tam tikros kalendorin\xc4\x97s datos arba iki tam tikr\xc5\xb3 aplinkybi\xc5\xb3 atsiradimo, pasikeitimo arba pasibaigimo (LR DK 110 str. 1 d.). Jeigu darbo sutartyje jos terminas nenurodytas arba netinkamai nustatytas, laikoma, kad sudaryta neterminuota darbo sutartis. Jeigu darbo sutarties terminas pasibaig\xc4\x97, o darbo santykiai fakti\xc5\xa1kai t\xc4\x99siasi ir n\xc4\x97 viena i\xc5\xa1 \xc5\xa1ali\xc5\xb3 iki pasibaigiant terminui nepareikalavo jos nutraukti (\xc5\xber. LR DK 126 str.), laikoma, kad sutartis prat\xc4\x99sta neapibr\xc4\x97\xc5\xbetam laikui (LR DK 111 str. 1 d.). Terminuota darbo sutartis tampa neterminuota, kai darbo santyki\xc5\xb3 buvimo laikotarpiu i\xc5\xa1nyksta aplinkyb\xc4\x97s, d\xc4\x97l kuri\xc5\xb3 buvo apibr\xc4\x97\xc5\xbetas sutarties terminas (darbuotojas po atostog\xc5\xb3 negr\xc4\xaf\xc5\xbeta \xc4\xaf darb\xc4\x85 ir kt.)._NEWLINE_Jeigu darbo sutartis, pasibaigus jos terminui, neprat\xc4\x99siama arba nutraukiama, bet nepra\xc4\x97jus 1 m\xc4\x97nesiui nuo jos nutraukimo dienos su atleistu i\xc5\xa1 darbo darbuotoju v\xc4\x97l sudaroma terminuota darbo sutartis tam pa\xc4\x8diam darbui, tai darbuotojo reikalavimu tokia sutartis pripa\xc5\xbe\xc4\xafstama sudaryta neapibr\xc4\x97\xc5\xbetam laikui, i\xc5\xa1skyrus \xc5\xa1io LR DK 109 straipsnio 2 ir 3 dalyse nustatytus atvejus. Gin\xc4\x8dus \xc5\xa1iuo klausimu sprend\xc5\xbeia darbo gin\xc4\x8dus nagrin\xc4\x97jantys organai. Jeigu darbo sutartis pripa\xc5\xbe\xc4\xafstama neterminuota, pertrauka darbe \xc4\xafskai\xc4\x8diuojama \xc4\xaf darbuotojo nepertraukiam\xc4\x85j\xc4\xaf darbo sta\xc5\xbe\xc4\x85 toje darboviet\xc4\x97je.\n_START_SECTION_\nVokietija\n_START_PARAGRAPH_\nVokietijoje terminuot\xc4\x85 darbo veikl\xc4\x85 reglamentuoja Dalinio darbo ir terminuoto darbo nustatymo \xc4\xafstatymas (vok. Teilzeit- und Befristungsgesetz).'